wickkiey/tamil-wikipedia-markdown huggingface dataset:
# விக்கிப்பீடியா:தோழமை


தமிழ் விக்கிப்பீடியா மெய்நிகர் வெளியில் நிகழும் ஓர் கூட்டாக்கம். விக்கிப்பீடியா முறைகளைப் பேண வேண்டும் என்றால், தமிழ் விக்கிப்பீடியர் சமூகம் தழைக்க வேண்டும் என்றால், மெய்யுலகில் உள்ள ஏற்றத்தாழ்வுகள், அதிகார அடுக்குமுறைகள், பண்பாட்டு மனத்தடைகளை உணர்த்தும் கூறுகளை இங்கு தவிர்ப்பது நலம். இங்கு உள்ள ஒவ்வொரு பயனரையும் உற்ற தோழராக கருதிச் செயற்படுவதே தயங்காமல் கருத்துகளை எடுத்துரைக்கவும் துணிவுடன் கேள்விகளைக் கேட்கவும் உதவும். இதனைக் கருத்திற் கொண்டே தமிழ் விக்கிப்பீடியா தொடக்கம் முதலே பயனர்களைப் பெயர் சொல்லி அழைக்கும் வழக்கம் உள்ளது. இது மேலை நாட்டு முறையைப் பின்பற்றிச் செய்வது அன்று. மாறாக, தோழமை மிக்க இயக்கங்களின் அணுகுமுறையைப் பின்பற்றிச் செய்வது. எனவே,  

- *அவர்கள், திரு, திருமதி, அண்ணா, அக்கா, தம்பி, ஐயா, அம்மா, பேராசிரியர், மருத்துவர், சார், மேடம்* போன்ற அடைமொழிகளைத் தவிருங்கள். பயனர்களின் பயனர் பெயர் அல்லது இயற்பெயரைச் சுட்டி அழையுங்கள்.
- தங்களை விட வயதில் சிறியவரையும் பங்களிப்புகள் குறைந்தவரையும் *நீ, உன்* என ஒருமையில் விளிக்காதீர்கள்.

விக்கிப்பீடியாவுக்கு வெளியே விக்கிப்பீடியர்களுடன் உறவு கொண்டாடும் போது நமது பண்பாட்டுக்கு ஏற்ப அழைப்பதில் தவறில்லை. ஆனால், விக்கிப்பீடியாவுக்குள் தோழமை பாராட்டுவோம்.
# கும்பக்கரை அருவி



**கும்பக்கரை அருவி**, இந்தியாவின் தமிழ் நாடு மாநிலத்தில், பெரியகுளத்துக்கு அண்மையில் அமைந்துள்ளது. பெரியகுளத்தில் இருந்து 9 கிலோமீட்டர் தொலைவில் உள்ள இப்பகுதி, இயற்கைச் சூழலிலுள்ள இந்தியாவில் சுற்றுலாத்துறைகளில் ஒன்றாக இப்பகுதி திகழ்கின்றது. கோடைக்கானல் மலையில் இருந்து உருவாகும் நீரூற்று மலையடிவாரத்தை அடைகிறது. இவ்விடம் கும்பக்கரை எனப்படுகின்றது.  

## பெயர்க் காரணம்
இப்பகுதியிலுள்ள மாட்சிநாயக்கன், வீரபுத்திரன், வைரவன், பூதநாட்சி, செழும்புநாட்சி, சோத்துமாயன், சின்ன அண்ணன், கருப்பணசாமி ஆகிய வன தெய்வங்கள் இங்குள்ள கரையில் கும்பலாகக் கூடுமாம். அதனால் இது கும்பல்கரை என்று முன்னர் அழைக்கப்பட்டதாம். இந்த கும்பல்கரையே இன்று கும்பக்கரை என்று மருவியதாக இப்பகுதி மக்கள் தெரிவிக்கின்றனர்.  

## நீர்வீழ்ச்சியின் பகுதிகள்
கும்பக்கரை நீர்வீழ்ச்சிப் பகுதியில் இந்த நீர்வீழ்ச்சி தவிர தண்ணீர் செல்லும் தடங்களிலுள்ள வழுக்குப் பாறை, யானைக் கெஜம், உரல் கெஜம், பாம்பு கெஜம் என்று அழைக்கப்படும் பகுதிகளில் சுற்றுலாப் பயணிகள் நீராடி மகிழ்கின்றனர். இந்த தண்ணீர் தடப்பகுதிகளில் சில இடங்களில் குளிப்பது ஆபத்தானது என்று தடை விதிக்கப்பட்டிருக்கிறது.  

## பயண வசதி
தேனி மாவட்டம் பெரியகுளம் நகரிலிருந்து எட்டு கிலோமீட்டர் தொலைவிலிருக்கும் இந்த நீர்வீழ்ச்சிக்கு குறிப்பிட்ட நேரங்களில் மட்டும் தமிழ்நாடு அரசுப் போக்குவரத்துக் கழகம் பேருந்துகளை இயக்குகிறது.
# தனுசு (இராசி)



**தனுசு** (*Sagittarius*; **** ) என்பது தனுசு விண்மீன் தொகுப்பில் இருந்து தோற்றுவிக்கப்பட்ட இராசி மண்டலத்தின் ஒன்பதாவது சோதிட இராசி ஆகும். இது விண்ணின் 240 முதல் 270 பாகைகளை குறிக்கும் (240°≤ <270º).  

மேற்கத்திய சோதிடத்தில் சூரியன் நிலநடுக்கோட்டை கடந்துச் செல்லும் காலத்தின் அச்சு சுழற்சியின் விளைவாக விண்மீன் தொகுப்புடன் இந்த இராசி வரிசைப்படுத்தப்படவில்லை. தனுசு இராசியானது "ஆண் தன்மை" கொண்ட நேர்மறையான (பரந்த மனப்பான்மை கொண்ட) இராசியாகக் கருதப்படுகிறது. தனுசானது வியாழன் கோளினால் ஆளப்படுகிறது. இராசி மண்டலத்தின் ஒன்பதாவது இராசியாக இருப்பதால் இது சோதிடத்தின் ஒன்பதாவது வீட்டுடன் தொடர்புடையதாக இருக்கிறது. சூரியன் இந்த இராசியில் இருக்கும்போது பிறந்தவர்கள், தனுசு இராசியில் பிறந்தவர்கள் எனக் கருதப்படுவர்.  

## மாதம்
மார்கழி மாதம் தனுசுக்கு உரிய மாதமாகும். எனவே இது கிரெகோரிய நாட்காட்டியின் திசம்பர் மாத பிற்பாதியும், சனவரி மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது.  

## மேற்கத்திய சோதிடம்
மேற்கத்திய சோதிட நூல்களின்படி நவம்பர் 22 முதல் திசம்பர் 21 வரை (இரு நாட்களும் உட்பட) பிறந்தோரை சிலை இராசியினர் என்று அழைப்பர்.  

## கோள்
இந்த இராசிக்கான அதிபதி வியாழன் என்றும் உரைப்பர்.  


## மூலம்

-
# கன்னி (இராசி)



**கன்னி** (*Virgo*; ****) என்பது இராசிச் சக்கரத்தின் ஆறாவது சோதிட இராசியாகும். மேற்கத்திய சோதிடத்தில் சூரியன் நிலநடுக்கோட்டை கடந்து செல்லும் காலத்தின் அச்சு சுழற்சியின் விளைவாக விண்மீன் தொகுப்புடன் இந்த இராசி வரிசைப்படுத்தப்படவில்லை. சோதிடத்தில், கன்னி ஒரு "பெண்ணியல்பான" எதிர்மறை (உள்முகச்சிந்தனை) இராசியாகக் கருதப்படுகிறது. கன்னியானது வழக்கமாக புதன் கிரகத்தால் ஆளப்படுகிறது. ஆனால் சில நவீன சோதிடர்களால் பல்வேறு பிற கிரகங்களும் கன்னியை ஆளுவதாக கூறப்பட்டுள்ளது. இராசி மண்டலத்தின் ஆறாவது இராசியாக இருப்பதால், சோதிடத்தின் ஆறாவது வீட்டுடன் கன்னி தொடர்புடையதாகக் கருதப்படுகிறது.  

இது விண்ணின் 150 முதல் 180 பாகைகளை குறிக்கிறது (150°≤ <180º). சூரியன் இந்த இராசியில் இருக்கும்போது பிறந்தவர்கள் கன்னி இராசியில் பிறந்தவர்கள் எனக் கருதப்பட்டனர்.  

## மாதம்
ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் புரட்டாசி மாதம் கன்னிக்கு உரிய மாதமாகும். எனவே இது கிரெகோரிய நாட்காட்டியின் செப்டம்பர் மாத பிற்பாதியும், அக்டோபர் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது  

## மேற்கத்திய சோதிடம்
மேற்கத்திய சோதிட நூல்கள் படி ஆகத்து 23 முதல் செப்டம்பர் 22 வரை (இரு நாட்களும் உட்பட) பிறந்தோரை கன்னி இராசியினர் என்று அழைப்பர்.  

## கோள்
இந்த இராசிக்கான அதிபதி புதன் என்றும் உரைப்பர்.
# ஜெரால்ட்

ஜெரால்ட் என்ற பெயரில் உள்ள கட்டுரைகள்  
- ஜெரால்ட் ஈஸ்ட்மூர்
- ஜெரால்ட் சிமித்ஸன்
- ஜெரால்ட் டுரோஸ்
- ஜெரால்ட் பாரி
- ஜெரால்ட் பார்ட்ஸ்வெல்
- ஜெரால்ட் பெக்கொவர்
- ஜெரால்ட் பொன்ட்
- ஜெரால்ட் பௌன்டி
- ஜெரால்ட் ஹம்ஃபிரீஸ்
- ஜெரால்ட் ஹாரிசன்
- ஜெரால்ட் ஹார்டிகன்
# பெந்தம்-கூக்கர் வகைப்பாடு

**பெந்தம்-கூக்கர் வகைப்பாடு** என்பது ஒரு இயற்கை முறை தாவரவியல் வகைப்பாடு ஆகும். இதன்படி, ஒரு தாவரத்தின் பல முக்கிய பண்புகளை அடிப்படையாகக் கொண்டு வகைப்பாடு செய்யப்படுகிறது. இம்முறை இந்தியா, இங்கிலாந்து, பல காமன்வெல்த் நாடுகளில் பின்பற்றப்படுகிறது. குறிப்பாக உலகின் பல உலர் தாவரகங்களிலும், தாவரத் தோட்டங்களிலும் பின்பற்றப்படுகிறது.  

## வகைப்பாட்டியல் தோற்றம்
தொடக்ககாலத் தாவரவியல் வகைப்பாட்டியல் அறிஞர்கள், பல்வேறு விதமான வகைப்பாடுகளைப் பின்பற்றினர். அவ்வகைப்பாடுகளை, 1) செயற்கை முறை, 2) இயற்கை முறை, 3) மரபுவழி முறை என மூன்று வகைகளாகப் பிரிக்கலாம். இங்கிலாந்து நாட்டைச் சேர்ந்த சியார்ச்சு பெந்தம் (1800-1884) மற்றும் சர் யோசப் டால்டன் கூக்கர் (1817-1911) ஆகிய இரு தாவரவியல் வல்லுநர்களால் இவ்வகைப்பாடு உருவாக்கப்பட்டது. இவர்களுடைய வகைப்பாடு, 'செனிரா பிளாண்டாரம்' என்ற மூன்று தொகுதிகள் (1862–1883) கொண்ட நூல்களாக வெளியிடப்பட்டது. இத்தொகுதிகளின் 202 துறைகளில், 97.205 சிற்றினங்கள் விரிவாக விவரிக்கப்பட்டுள்ளன.  

## பெந்தம்-கூக்கர் வகைப்பாட்டு சுருக்கம்
இதன்படி விதைத் தாவரங்கள், 1) 'டைகாட்டிலிடனே' (DICOTYLEDONE), 2) 'சிம்னோசுபெர்மே' (GYMNOSPERMEÆ), 3) 'மோனோ காட்டிலிடனே' (MONOCOTYLEDONE) என மூன்று வகுப்புகளாகப் பிரிக்கப்பட்டுள்ளன. தற்காலத்துறைகள், 'கோஅர்ட்டுகள்' (COHORS) எனவும், தற்காலக்குடும்பங்கள் 'துறைகள்' எனவும் வகைப்படுத்தப் பட்டிருந்தன.  

| 1. | <> **டைகாட்டிலிடனே**
**அ)** 'பாலிபெட்டலே'
**ஆ)** 'கேமோபெட்டலே'
**இ)** 'மோனோகைமேடியே'
</> | <> 084
045
036 </> |
| --- | --- | --- |
| 2. | 'சிம்னோசுபெர்மே' | <> 003 </> |
| 3. | 'மோனோ காட்டிலிடனே' | <> 034 </> |
| **மொத்தம்** | <>**202** </> |  |

## ஊடகங்கள்

## இவ்வகைப்பாட்டின் நிறைகள்
- இத்தாவர வகைப்பாடு, நுண்ணிய நேரடி ஆய்விற்கு உட்படுத்தப்பட்டு, மிகவும் இயற்கையான முறையில் ஏற்படுத்தப்பட்ட வகைப்பாடு ஆகும்.
- இதில் விவரிக்கப்பட்ட தாவரங்களின் விளக்கங்கள் தெளிவாகவும், முழுமையாகவும், சரியாகவும் இருப்பது இதன் சிறப்பாகும்.
- இது பின்பற்றுவதற்கு எளிமையாகவும், தாவரங்களை இனங்கண்டறிய எளிய வழிகளையும் கொண்டுள்ளது.
- இதன் பெரும்பான்மையான கருத்துக்கள், தற்கால மரபுவழி கொள்கைகளுக்கு ஏற்புடையதாக இருக்கிறன. எடுத்துக்காட்டாக. தாவரங்களின் வரிசையமைப்பில், மிக எளிய தொன்மையான பண்புகளையுடைய தாவரங்கள் இடம் பெறுகின்றன.
- மரபியல் அடிப்படையில், ஒருவித்திலைத்தாவரங்கள் இறுதியில் அமைந்திருப்பது இதன் மேலோங்கிய சிறப்பு இயல்பாகக் கருதப்படுகிறது.

## இவ்வகைப்பாட்டின் குறைகள்
- பூக்கும் தாவரங்கள் என்ற பகுதி, ஒருவித்திலைத் தாவரத்திற்கும், இருவித்திலைத் தாவரத்திற்கும் நடுவில் இருப்பது தவறாகும்.
- மரபு அடிப்படையில் உயர்ந்த ஒருவித்திலைத்தாவரமான 'ஆர்க்கிடேசி', தொன்மையானத் தாவரங்களுடன் வைக்கப்பட்டிருக்கிறது.
- மாறா இயல்புகளைப் பெற்றிருக்கும் மலர்களின் பண்புகள், இவ்வகைப்பாட்டியலுக்கு எடுத்துக்கொள்ளப்படவில்லை.
- ஒன்றுக்கொன்று தொடர்பற்றத் தாவரங்கள், ஒரே உட்பகுதியில் வைக்கப்பட்டு இருக்கின்றன.
# ஜெப்ரி

ஜெப்ரி அல்லது ஜெஃப்ரி என்ற பெயரில் உள்ள கட்டுரைகள்  
- ஜெப்ரி ஃபார்ன்பீல்ட்
- ஜெப்ரி ஃபிளெச்சர்
- ஜெப்ரி ஃபோர்ட்
- ஜெப்ரி ஃபோஸ்டர்
- ஜெப்ரி அட்கின்சன்
- ஜெப்ரி அன்ரோபஸ்
- ஜெப்ரி எட்மன்ட்ஸ்
- ஜெப்ரி கிரெய்க்
- ஜெப்ரி குரூக்
- ஜெப்ரி சான்ஸ்
- ஜெப்ரி ஜாக்சன்
- ஜெப்ரி டாசன் (துடுப்பாட்டக்காரர்)
- ஜெப்ரி டார்க்ஸ்
- ஜெப்ரி டூபின்
- ஜெப்ரி பிளாக்பர்ன்
- ஜெப்ரி புரூக்-டெய்லர்
- ஜெப்ரி பெல்
- ஜெப்ரி போய்கொட்
- ஜெப்ரி ஹவார்ட்
- ஜெப்ரி ஹாஜ்சன்
- ஜெப்ரி ஹெப்டென்
- ஜெப்ரி ஹேய்ஸ்
- ஜெஃப்ரி ஆன்சன்
- ஜெஃப்ரி ஆர்ச்சர்
- ஜெஃப்ரி குலிப்
- ஜெஃப்ரி சாசர்
- ஜெஃப்ரி பேர்ட்பீல்ட்
- ஜெஃப்ரி லெக்
# கற்பகம் (மரம்)

மற்றும் தேவர்கள். எட்டாம் நூற்றாண்டு பாவோன் கோயில், ஜாவா, இந்தோனேசியா.]]  

**கற்பக மரம்** அல்லது **கற்பக விருட்சம்** (Kalpavriksha) (சமசுகிருதம்: कल्पवृक्ष), என்பது இந்து சமய நம்பிக்கைப்படி தேவ லோகத்தில் இருக்கும் மரமாகும். *கல்ப தரு*, *கல்ப விருட்சம்*, *கற்பக விருட்சம்* என்றும் அழைக்கப்பெருகிறது. இந்த மரத்தடியில் நின்றுகொண்டு என்ன வேண்டும் என்று நினைத்தாலும் அது உடனே கிடைக்கும் என நம்பினர். இந்த நம்பிக்கையை அடிப்படையாக வைத்துக்கொண்டு நீதிநூல்கள் பாடிய பிற்கால ஔவையார் பழவினையின் வலிமையை விளக்கும் பாடல் ஒன்றைப் பாடியுள்ளார்.  

தன் நெஞ்சுக்கு நீதி கூறுவதாக அந்தப் பாடல் அமைந்துள்ளது.  

நெஞ்சே! உன் தலையெழுத்துப்படிதான் எல்லாம் நடக்கும். நீ ஆசைப்பட்டதெல்லாம் உனக்குக் கிட்டாது. அரிதின் முயன்று கற்பக மரத்தடிக்குச் சென்று நீ ஏதேதோ ஆசைப்படும்போது அந்த மரம், உண்டால் சாகும் நச்சுத்தன்மை வாய்ந்த எட்டிக்காயை (காஞ்சிரங்காயை) தருமேயானால் அது நீ முற்பிறவியில் செய்த தீவினையின் பயன் என எண்ணிக்கொள்க.  

## தோற்றம்
பாற்கடலை கடைந்து அமிர்தம் பெறுவதற்காக மேரு மலையை மத்தாகவும், வாசுகி பாம்பினை கயிறாகவும் கொண்டு அசுரர்கள் பாம்பின் தலையின்புறமும், தேவர்கள் வாலின் புறமும் நின்று இழுத்து கடைந்தார்கள். அப்பொழுது கற்பக மரம், பாரிஜாதம், ஹரிசந்தனம், சந்தனம், மந்தாரம் முதலிய ஐந்து மரங்கள் பாற்கடலிலிருந்து வெளிப்பட்டன. இவை பஞ்ச தருக்கள் என்று அழைக்கப்பெறுகின்றன.  

## நம்பிக்கை

இம்மரம் இந்திரனை அரசனாக் கொண்ட தேவ லோகத்தில் இருப்பதாகவும், இம்மரத்தின் கீழ் அமர்ந்து நினைப்பதெல்லாம் நடக்கும் என்ற நம்பிக்கை இந்துக்களிடம் உள்ளது.  

பூலோக கற்பக விருட்சம் என்று பனை மரம் அழைக்கப்படுகிறது.  

## மேற்கொண்டு படிக்க
- காமதேனு

## ஆதாரம்
# சுவேதா மேனன்



**சுவேதா மேனன்** (*Shwetha Menon*, பிறப்பு: ஏப்ரல் 23, 1974) ஒரு மலையாளத் திரைப்பட நடிகை ஆவார். இவர் சில இந்தி திரைப்படங்களிலும் நடித்துள்ளார். 2011-ல் சிறந்த நடிகைக்கான கேரள அரசின் விருதைப் பெற்றார்.  

## இளமைக்காலம்
சுவேதா கோழிக்கோட்டில் பிறந்தார். கோழிக்கோட்டில் உள்ள கேந்திரிய வித்தியாலயம் பள்ளியில் பயின்றார்.  

## திரைத்துறை
அனசுவரம் (1991) என்ற மலையாளத் திரைப்படத்தின் மூலம் திரையுலகில் அறிமுகமானார்.  

### மலையாளத் திரைப்படங்கள்

- சத்கமய (2010)
- காயம் (2010)
- கதட்சம் (2009)
- வாலியாங்கடீ (2009)
- ப ஈ தாசன் ஸ்டடீ யஐ ஆ (2009)
- கேரள கேப் (2009)
- பலாரீ மாணிக்கம் : (2009) .... சீரு
- மத்ய வெனல் (2009) .... சரோஜினி
- சாமயம் (2008) .... மாணிக்கம்
- ஆகாஸ் கோபுரம் (2008) .... அலைஸ்
- ராக் &ஹம்ல்; ரோல் (2007)
- பரதேசீ (2007) .... அமீனா
- தந்திர (2006) .... ஸ்வேதாமுகி
- கீர்தி சக்ர (2006) ....
- காகாகுயில் (2001) .... அதிதி பாத்ரலோ
- துபாயி (2001) .... நர்தகி
- மை டியர் முத்தச்சன் (1992)
- நட்சத்திரகூடரம் (1992) .... நிர்மலா ந. மேனன்
- கௌஷலம் (1993)
- வெல்‌கம் டு கொடைக்கானல் (1992)
- அனஸ்வரம் (1991)

### இந்தித் திரைப்படங்கள்
- சேஜ் (2010)
- கிஸ்ஸே ப்யார் கரனா (2009)
- சம்மர் 2007 (2008)
- ஓர் பிர் எக் தின் (2007)
- நெல்லீ பெ டெல்லீ (2007) .... நர்தகி/காயனி
- சாண்ட்‌விச் (2006) .... ம்யாகீ
- கார்பொரேட் (2006) .... அர்சனா
- தம்கீ (2005)
- ப்ரெஷ் லைம் (2005)
- டாப்‌லெஸ் (2005)
- வர்தீ (2005)
- ப்யாட் ப்ரெண்ட் (2005)
- மேரா யோத் (2005)
- ஷிகார் (2004) .... ராம சாஹே
- பஜார்: மார்கெட் ஆப் லவ், லஸ்ட் அண்ட் டிஜைர் (2004)
- 30 டேஸ் (2004) .... பாரோ/சாலு
- ரன் (2004)
- தி கில்லெர் - எக் க்வாதில் (2004)
- மிஷன் மும்பை (2003)
- மார்கெட் (2003) .... இஷா
- மக்பூல் (2003) .... மோஹினி
- கஹன் ஹ தும் (2003) .... ஸாந்தாலீ
- 88 அன்டாப் ஹில் (2003) .... டீஸ்டா
- ப்ராண் ஜாயே பர் ஷான் நா ஜாயே (2003) .... ஷீலா
- துண்ட்: தி பாக் (2003) .... தான்ய குரானா
- து பால் பிரம்மசாரீ மைன் ஹௌன் கன்ய குன்வாரீ (2003) .... ராணி
- கஹன் ஹ தும் ! (2003)
- கோயி ஹை... (2003)
- ப் கெ பாரஸ் (2002)
- நார்த் (2002) .... காதுன் (அதிதி பாத்ரலோ)
- வத் (2002) .... அதிதி பாத்ர
- ஹா மை பீ ப்யார் கியா (2002)
- காபூ (2002) .... நர்தகி/காயனி
- சோக (2001) நந்தனேஸ்வரீ
- ஷிகாரீ (2000) .... தானியா ஜாகப்ஸ்
- பந்தன் (1998) .... வைசாலீ
- இஷ்க் (1997) .... நர்தகி
- ப்ருத்வீ (1997) .... லக்கீ

### தமிழ்த் திரைப்படங்கள்
- நான் அவனில்லை 2 (2009) .... நிஷா
- சினேகிதியே (2000) .... காவலர்

## விருதுகள்
- சிறந்த நடிகைக்கான கேரள அரசின் விருது - 2011
- 2010 - பிலிம்‌பேர் - சிறந்த நடிகை - மலையாளம் - பலேரி மாணிக்யம்
- 2010 - ஜை ஹிந்த் பய -சிறந்த நடிகை - பலேரி மாணிக்யம்
- 2010 - உலக மலையாளி சங்கம் - கைராலி சிறந்த துணை நடிகைக்கான விருது - பலேரி மாணிக்கம்
- 2010 - கேரள மாநில திரைத்துறை விருதுகள் - சிரந்த நடிகைக்கான விருது - பலேரி மாணிக்கம்
- 2010 - சிறந்த துணை நடிகைக்கான நிப்போன் பிலிம்‌பேர் விருது - பலேரி மாணிக்கம்
- 2010 - கேரள திரைப்பட விமர்சகர் சங்கம் - சிறந்த துணை நடிகைக்கான விருது - பலேரி மாணிக்யம்
- 2010 - ஆசியானெட் திரைப்பட விருதுகள் - குணச்சித்திர நடிகைக்கான விருது - பலேரி மாணிக்கம்
- 2010 - மாத்ருபூமி சிறப்பு ஜூரி விருது - பலேரி மாணிக்கம்
# புழல் சிறைச்சாலை


**புழல் மத்திய சிறைச்சாலை** சென்னை அருகே திருவள்ளூர் மாவட்டத்தில் அமைந்துள்ளது. இது சென்னை நகரில் இருந்து சுமார் 45 கி.மீ. தொலைவில் உள்ளது. ஆசியாவிலேயே மிகப்பெரிய சிறை வளாகம் என்ற பெயரை புழல் சிறை பெற்றுள்ளது. இது 2006ஆம் ஆண்டிலிருந்து துவங்கப்பட்டது. இந்தச் சிறையில் 3000 கைதிகளை சிறை வைக்கும் வசதி உள்ளது. இந்தச் சிறை வளாகம் சுமார் 212 ஏக்கர் (0.86 கி.மீ. 2) பரப்பளவில் அமைந்துள்ளது. இது 77.09 கோடி ரூபாய் செலவில் கட்டப்பட்டது. இது 26 நவம்பர் 2006 அன்று தமிழ்நாட்டின் அன்றைய முதல்வர் மு. கருணாநிதியால் தொடக்கி வைக்கப்பட்டது.  

## கைதிகள்
இந்த சிறை 26 செப்டம்பர் 2006 முதல் செயல்படத் தொடங்கியது. சென்னை மத்திய சிறைச்சாலையில் இருந்து முதல் தொகுதி கைதிகள் திசம்பர் 14 2006 அன்று மாற்றப்பட்டனர். இந்த சிறை 1,250 சிறை கைதிகள், 1250 தண்டனை கைதிகள் மற்றும் 500 பெண் கைதிகளை இருத்துவதர்க்கான வசதிகளை கொண்டுள்ளது.
# விக்கிப்பீடியா:விக்கி உளைச்சல்

விக்கிப்பீடியாவில் பங்களிப்பது தொடர்பான மன உளைச்சல் **விக்கி உளைச்சல்** எனப்படும். விக்கிப்பணிச்சுமை மிகுதியாகும்போது அதனால் பல விளைவுகள் உண்டாகலாம். அன்றாட வாழ்வில் தக்கவாறு நேரம் செலவழிக்கவியலாமல் அதனால் சிக்கல்கள் நேரலாம். அதனால் பொதுவாக அழுத்தமும் எரிச்சலும் கூட ஏற்படக்கூடும். மிகுதியான பணிகளை தாமாக முன்வந்து செய்பவர்களுக்கு ஒரு அதிகப்படியான பிடிப்பு, பற்று, சொந்தம் கொண்டாடல் உணர்வு ஏற்படுவது இயல்பு. அது விக்கிபோன்ற கூட்டாக்கத்திட்டங்களில் பல நேரங்களில் முரணாகவும் அமைந்துவிடலாம். அதேபோல விக்கியிலும் அன்றாட வாழ்விலும் தாமாக முன்வந்து பணியாற்றுவோருக்கு உள்ளத்தில் தம்மையறியாததோர் கூடுதல் எதிர்பார்ப்பும், நிறைவடையாதவோர் உரிமைகொண்டாடலும் ஏற்படக்கூடும். இவ்வாறான சூழலில் பங்களிப்பாளர்களிடையே ஏற்படக்கூடிய வழமையான கருத்து வேறுபாடுகள், நன்னயக்குறைபாடுகள், பிணக்குகள் போன்றவை ஒருவரை மிகுதியான உளைச்சலுக்குண்டாக்கலாம். அதைப் பின்வரும் வழிகளில் எதிர்கொள்ளலாம்.  

1. விக்கித்திட்டங்களுக்கு வெளியேயும் வாழ்க்கை உண்டு என்பதை உணருங்கள். விக்கி உளைச்சல் உங்கள் அன்றாட வாழ்க்கையைப் பாதிப்பதாக உணர்ந்தால், உங்கள் விக்கிச் செயற்பாடுகளைக் குறைத்துக் கொள்ள முனையுங்கள். நீங்கள் செய்யக்கூடிய பணியை இன்னும் பலர் கூட செய்ய இயலும். ஆனால், அதற்கான வெற்றிடத்தை நீங்கள் அளிக்காத வரை, மற்றவர்கள் அப்பொறுப்பை எடுத்துச் செய்வதற்கான உந்துதல் குறைவாகவே இருக்கும்.
1. பொறுமையாகவும் அமைதியாகவும் இருங்கள். பிணக்குகளின் போது சூட்டைக் குறைக்கவும் எதிர் நிலையில் உள்ளவர்களும் மற்றவர்களும் முழு நிலைமையைப் புரிந்து கொண்டு தேவையான நடவடிக்கை எடுக்க இந்த அமைதி உதவும். விக்கிப்பீடியாவில் அனைவரும் தன்னார்வலர்களே என்பதால், உங்கள் பக்கம் சரியான செயற்பாடு இருந்தாலும் கூட மற்றவர்கள் அதனைக் கவனித்துச் செயற்பட காலம் தேவைப்படும்.
1. விக்கி விடுப்பு எடுத்துக் கொள்ளுங்கள். உங்களை உங்களால் கட்டுப்படுத்த இயலாத நிலையில் இருந்தால் கட்டாய விக்கி விடுப்பு எடுங்கள். கவலைப்படாதீர்கள், விக்கிப்பீடியா வெடித்துச் சிதறாது. நீங்கள் திரும்பி வரும் வரை பத்திரமாக இருக்கும்.
1. விக்கிப்பீடியாவில் உங்களைப் புரிந்து கொள்ளக்கூடிய விக்கி நண்பர்களுடன் அவர்கள் விரும்பினால் தொலைப்பேசி, மின்மடல், இணைய அரட்டை, சமூக ஊடகங்கள் மூலம் தொடர்பு கொள்ளுங்கள். இது உங்கள் உளைச்சலைக் குறைக்க உதவும். எனினும், இது அவர்களைத் தொந்தரவுக்கும் சங்கடத்துக்கும் உள்ளாக்காமலும் விக்கிப்பீடியா வலியுறுத்தும் வெளிப்படையான செயற்பாடுகளுக்கு எதிராகவும் அமையாமல் பார்த்துக் கொள்ளுங்கள்.

உளைச்சலைப்பொருத்தவரை வருமுன் காப்பது சாலச்சிறந்தது. தக்க நேரத்தில் நாம் எடுக்கும் விடுப்பு உளைச்சல் ஏற்படும் வாய்ப்பைக் குறைக்கக்கூடும். அதேபோல சில கடுமையான பணிகளை ஏற்றுக்கொள்ளுமுன் உளைச்சலுக்கான வாய்ப்பையும் எண்ணிப்பார்த்துக்கொள்வது நல்லது. ஒரு சமூகமாக விக்கியர்கள் மேற்கொள்ளும் திட்டங்களிலும் இதைக்கருத்தில் கொள்ளவேண்டும். நல்ல வளர்ச்சி வாய்ப்பாக இருந்தாலும் பங்களிப்பாளர்களை மிகவும் அழுத்தக்கூடிய பணிகளைத் தவிர்க்கலாம்.
# தூத்துக்குடி அனல் மின் நிலையம்


**தூத்துக்குடி அனல்மின் நிலையம்** தூத்துக்குடி, தூத்துக்குடி மாவட்டம், தமிழ்நாடு மாநிலத்தில் அமைந்துள்ளது. இந்த நிலக்கரி அடிப்படையிலான அனல்மின் நிலையம் தமிழ்நாடு மின்சார வாரியத்தால் நிர்வகிக்கப்பட்டுவருகிறது. ஒவ்வொன்றும் 210 மெகா வாட் உற்பத்தித்திறன் கொண்ட 5 அலகுகளைக் கொண்ட இதன் மொத்த உற்பத்தித்திறன் 1050 மெகா வாட் ஆகும்.  

2013ல் இதன் 1, 3 மற்றும் 4-ஆம் அலகுகளில் இயந்திரக் கோளாறு ஏற்பட்டிருந்தது. பிறகு நவம்பர் 2013 தொடக்கத்தில், 1 மற்றும் 4-ஆவது கொதிகலன் அலகுகள் மட்டும் கோளாறு சரி செய்யப்பட்டு தூத்துக்குடி அனல் மின் நிலையத்தில் 2 அலகுகளில் மின் உற்பத்தி தொடங்கப்பட்டது.  

கப்பல் மூலமாகக் கொண்டு வரப்படும் நிலக்கரி முதலில் நொறுக்கும் இயந்திரங்களில் இடப்பட்டு 10 முதல் 20 மில்லி மீட்டர் விட்டம் கொண்ட துண்டுகளாக நொறுக்கப்படுகிறது. இவ்வாறு நொறுக்கப்பட்ட சிறுதுண்டுகள் நிலக்கரி அரவை இயந்திரங்களில் செலுத்தப்பட்டு தூளாக்கப்படுகிறது. தூளாக்கப்பட்ட நிலக்கரி நன்கு பொடியாக்கப்பட்டு செலுத்து விசிறிகள் மூலமாக உலைக்குள் வேகமாகச் செலுத்தப்படுகிறது. எண்ணெய் கிடங்கிலிருந்து தொடுகோட்டு எரித்தலுக்காக வரும் உலை மற்றும் எண்ணெய் தெளிகுழலைச் சுற்றிலும் ஆல்தியா, பாரதீப், விசாகப்பட்டினம் துறைமுகம் போன்ற இடங்களில் ஆலைகள் உள்ளன.  

## காற்று மாசு
தூத்துக்குடியில் இந்த அனல் மின் நிலையம் ஏறத்தாழ 25 சதவீத அளவிற்கு சல்பர் டை ஆக்சைடு என்னும் மனிதர்களுக்குத் தீங்கு செய்யக் கூடிய மாசினை வெளியிடுகிறது.
# வேலூர் மத்திய சிறைச்சாலை

**வேலூர் மத்திய சிறைச்சாலை** 1830 இல் இந்தியாவில் தமிழ்நாடு மாநிலத்திலுள்ள வேலூரில் கட்டப்பட்ட ஒரு சிறை ஆகும். புழல் சிறைச்சாலைக்கு பிறகு தமிழகத்தில் உள்ள 2வது மிகப்பெரிய சிறையாகும். இந்த சிறையில் மேற்கொள்ளப்படும் தலைமை தொழில் நெசவு ஆகும். இது 153 ஏக்கர் பரப்பளவில் அமைந்துள்ளது.  

## வேலூர் சிறையில் இருந்த முக்கிய தேசத் தலைவர்கள்
| 1 | இராசகோபாலாச்சாரி | 1931 இந்திய சுதந்திர போராட்டத்தின் போது |  |
| --- | --- | --- | --- |
| 2 | வி. வி. கிரி | "வெள்ளையனே வெளியேறு" இயக்கத்துக்கு ஆதரித்து போது ஆங்கில அரசு அவரை சிறையில் தள்ளியது. |  |
| 3 | ரா._வெங்கட்ராமன் | சுதந்திர போராட்டத்தின் போது 30.11.1940 முதல் 25.09.1941 வரை இந்த சிறையில் அடைக்கப்பட்டார் | } |
# தெற்கு பாகா கலிபோர்னியா



**தெற்கு பாகா கலிபோர்னியா** (*பாகா கலிபோர்னியா சுர்*, *Baja California Sur*, ), அல்லது "கீழுள்ள கலிபோர்னியாவின் தெற்கு", அலுவல்முறையில் ** கட்டற்றதும் இறையாண்மையுடையதுமான தெற்கு பாகா கலிபோர்னியா மாநிலம்** எனப்படுவது மக்கள்தொகைப்படி மெக்சிக்கோ நாட்டின் இரண்டாவது மிகச் சிறிய மாநிலமாகும். 32 மாநிலங்கள் உள்ள மெக்சிக்கோ நாட்டின் 31வது மாநிலமாக அக்டோபர் 8, 1974இல் இணைந்தது. அதற்கு முன்னதாக இப்பகுதி **பாகா கலிபோர்னியாவின் தெற்கு ஆள்புலம்** என அழைக்கப்பட்டு வந்தது. பாகா கலிபோர்னியா மூவலந்தீவின் தென்பகுதியில் பரப்பில் அமைந்துள்ள இந்த மாநிலம் மெக்சிக்கோவின் நிலப்பகுதியில் 3.57% ஆக உள்ளது. இதன் வடக்கில் பாகா கலிபோர்னியாவும் மேற்கில் அமைதிப் பெருங்கடலும், கிழக்கில் கலிபோர்னியா வளைகுடாவும் அமைந்துள்ளன. கலிபோர்னியா வளைகுடாக் கடல்கடந்த எல்லைகளை கிழக்கில் சோனோரா மற்றும் சினலோவா மாநிலங்களுடன் கொண்டுள்ளது.  

கணக்கெடுப்பின்படி, மக்கள்தொகை 637,026 ஆக இருந்தது. இதன் மிகப் பெரிய நகரமும் தலைநகருமாக லா பாஸ் உள்ளது.இது ஓர் சுற்றுலாத் தலமாகவும் வரலாற்றுச் சின்னமாகவும் விளங்குகிறது. இங்குள்ள வரலாற்றுச் சிறப்பு மிக்க லோரெட்டோ நகரம் மூன்று கலிபோர்னியாக்களுக்கும் (தெற்கு பாகா கலிபோர்னியா, பாகா கலிபோர்னியா, மற்றும் கலிபோர்னியா) முதல் தலைநகரமாக இருந்துள்ளது. அலெக்சாந்தர் கஸ்டவ் ஈபல் வடிவமைத்துள்ள வரலாற்றுச் சிறப்பு மிக்க தேவாலயம் உள்ள சான்ட்டா ரோசாலியா நகரமும் இந்த மாநிலத்தில் அமைந்துள்ளது.  

## மேற்சான்றுகள்
# மீப்பெரு முழுஎண் சார்பு

கணிதத்தில் **மீப்பெரு முழுஎண் சார்பு** (*greatest integer function*) என்பது மெய்யெண்களின் மீது வரையறுக்கப்பட்டதொரு சார்பு. இச்சார்பின் கீழ் ஒரு மெய்யெண்ணின் சார்பலன் அம்மெய்யெண்ணை விட சிறிய முழுஎண்களுக்குள் மிகப்பெரிய முழுஎண்ணாகும். **கீழ்மட்டச் சார்பு** (*floor function*) எனவும் இச்சார்பு அழைக்கப்படுகிறது. இதன் குறியீடு <math>\lfloor x\rfloor.</math>  

எடுத்துக்காட்டுகள்:  
- <math>\lfloor \frac {12}{5}\rfloor </math> = <math>\lfloor 2.4\rfloor = 2</math>
- <math>\lfloor 2\rfloor = 2</math>
- <math>\lfloor -2\rfloor = -2</math>
- <math>\lfloor -2.7\rfloor = -3 </math>

## குறியீடு
கார்ல் ஃப்ரெடெரிக் காஸ் இருபடி நேர்எதிர்மை -குறித்த தனது மூன்றாவது நிறுவலில் (1808) மீப்பெரு முழுஎண் சார்புக்கு சதுர அடைப்புக் குறியீட்டைப் (<math>[x]</math>) பயன்படுத்தினார் கென்னத் இ. ஐவர்சன் 1962 ஆம் ஆண்டு மீப்பெரு முழுஎண் சார்பு மற்றும் மீச்சிறு முழுஎண் சார்பு ஆகிய இரு சார்புகளையும், மற்றும் அவற்றின் குறியீடுகளாக முறையே<math>\lfloor x\rfloor, </math> <math>\lceil x \rceil </math> ஆகிய இரண்டையும் அறிமுகப்படுத்தும்வரை இக்குறியீடே பயன்படுத்தப்பட்டு வந்தது. தற்போது இருவிதமான குறியீடுகளும் பயன்படுத்தப்படுகின்றன.  

## வரையறையும் பண்புகளும்
மீப்பெரு முழுஎண் சார்பு பின்வருமாறு வரையறுக்கப்படுகிறது:  
:<math> \lfloor x \rfloor=\max\, \{m\in\mathbb{Z}\mid m\le x\} \,</math>  

ஓரலகு நீளமுள்ள பாதி திறந்த இடைவெளியில் ஒரேயொரு முழுஎண் மட்டுமே இருக்கும் என்பதால், *x* என்ற மெய்யெண்ணுக்கு,  

:<math>x-1<m\le x \le n <x+1.\;</math>  

என்றவாறு *m* , *n* என இரு தனித்த முழுஎண்கள் அமைகின்றன. இதனைப் பயன்படுத்தி மீப்பெரு முழுஎண் சார்பின் வரையறையைப் பின்வருமாறும் கூறலாம்:  

:<math>\lfloor x \rfloor = m\,</math>  

- <math>\lfloor x+n \rfloor = \lfloor x \rfloor+n \,</math> (*n* ஒரு முழு எண்)
- <math>\lfloor x \rfloor + \lfloor y \rfloor \leq \lfloor x + y \rfloor \leq \lfloor x \rfloor + \lfloor y \rfloor + 1 \,</math> (*x*, *y* இரு மெய்யெண்கள்)
- <math>\Big\lfloor \lfloor x \rfloor \Big\rfloor = \lfloor x \rfloor \,</math> (மீப்பெரு முழுஎண் சார்பு ஒரு தன்னடுக்குச் சார்பு

## மீச்சிறு முழுஎண் சார்புடன் தொடர்பு
- <math>\lfloor x \rfloor \le \lceil x \rceil \,</math>

*x* முழு எண்ணாக இருந்தால், இருந்தால் மட்டுமே, இதில் சமக்குறி உண்மையாகும். அதாவது:  
:<math>\lceil x \rceil - \lfloor x \rfloor = \begin{cases}  
0&\mbox{ if } x\in \mathbb{Z}\\  
1&\mbox{ if } x\not\in \mathbb{Z}  
\end{cases}\,</math>  

- <math>
\begin{align}  
\lfloor x \rfloor +\lceil -x \rceil &= 0 \\  
-\lfloor x \rfloor &= \lceil -x \rceil \\  
-\lceil x \rceil &= \lfloor -x \rfloor  
\end{align}  
\,</math>  

- <math>\lfloor x \rfloor + \lfloor -x \rfloor = \begin{cases}
0&\mbox{ if } x\in \mathbb{Z}\\  
-1&\mbox{ if } x\not\in \mathbb{Z},  
\end{cases} \,</math>  

- <math>\lceil x \rceil + \lceil -x \rceil = \begin{cases}
0&\mbox{ if } x\in \mathbb{Z}\\  
1&\mbox{ if } x\not\in \mathbb{Z}.  
\end{cases} \,</math>  

## தொடர்ச்சி
மீப்பெரு முழுஎண் சார்பு தொடர்ச்சியான சார்பல்ல; எனினும் அது மேல் அரைத்தொடர்ச்சியானதாகவும் துண்டுவாரி மாறிலிச் சார்பாகவும் அமையும். கட்டுரையின் தொடக்கத்தில் தரப்பட்டுள்ள வரைபடத்திலிருந்து இவ் விவரத்தைக் காணலாம்.
# சார்லஸ் பொரோமெயோ



**சார்லஸ் பொரோமெயோ** (, , , 1538–1584) என்பவர் மிலான் உயர்மறைமாவட்டத்தின் கர்தினால்-பேராயராக 1564 முதல் 1584 வரை இருந்தவர் ஆவார். புனித லொயோலா இஞ்ஞாசி, புனித பிலிப்பு நேரி போன்று இவரும் கத்தோலிக்க மறுமலர்ச்சியில் பெரும் பங்கு வகித்தவர் ஆவார். கத்தோலிக்க திருச்சபையினை சீர்திருத்தி புத்துயிர் அளிக்கும் விதமாக இவர் பலவற்றை செய்தார். குறிப்பாக குருத்துவத்துக்கான பயிற்சி மடங்கள் பலவற்றை இவர் துவங்கினார். கத்தோலிக்க திருச்சபையில் இவர் புனிதர் என ஏற்கப்படுகின்றார். இவரின் விழா நாள் 4 நவம்பர் ஆகும்.  

## வாழ்க்கை சுருக்கம்
இத்தாலியில் பிறந்த இவர் தனது 12ஆம் அகவையில் மடத்தில் சேர்ந்து தனது 25ஆம் அகவையில் குருத்துவ குருத்துவத் திருநிலைப்பாடு பெற்றார். குடிமைச் சட்டவியல் மற்றும் திருச்சபைச் சட்டவியல் ஆகியவற்றைக் கற்று, முனைவர் பட்டத்தை (Doctorate in utroque iure) டிசம்பர் 6, 1559இல் பெற்றார். திருத்தந்தை நான்காம் பயஸ் (ஜோவான்னி ஆஞ்செலோ மெடிசி) இவரது தாயின் சகோதரனாவர். அவர் இவரை கர்தினாலாகவும் மிலான் நகரின் பேராயராகவும் உயர்த்தினார். திருச்சபையை ஆள்வதில் திருத்தந்தைக்கு இவர் பேருதவியாய் இருந்தார். உரோமையிலிருந்துகொண்டு திருச்சபைக்காக உழைத்தார்.  

நான்காம் பயஸின் இறப்புக்குப்பின்பு திருத்தந்தை ஐந்தாம் பயஸின் அனுமதியுடன் இவர் மிலான் நகருக்கு ஆயராக நியமிக்கப்பட்டு பணியாற்றச் சென்றார். தமது மறைமாவட்டத்தை இவர் சீர்திருத்த தொடங்கினார். இவர் செய்த முயற்சிகளால் திருச்சபை செழித்து ஓங்கியது. திருச்சபைக்கு இவர் பல நன்மைகள் செய்தார். திரிதெந்தின் பொதுச்சங்கம் வெற்றியுடன் முடிய இவர் பேருதவி செய்தார். அந்த சங்கத்தின் தீர்மானங்களை தமது மறைமாவட்டத்தில் நடைமுறைக்கு கொண்டுவந்தார்.  

நாட்டில் கொள்ளைநோய் பரவியது. அப்பொழுது இவர் தம் மக்களின் பாவங்களுக்காக கடவுள் மக்களைத் தண்டிக்கிறார் என்று நம்பி தம்மையே பலிபொருளாக கடவுளுக்கு ஒப்புக்கொடுத்தார். தவ ஊர்வலத்தின்போது தெருக்களில் வெறும் காலுடன் நடந்தார். தோளில் ஒரு சிலுவையை தூக்கிச் சென்றார். கழுத்தில் ஒரு கயிற்றை கட்டிக்கொள்வார்.  

கல்லூரிகளும் குருமடங்களும் கட்டுவித்து அங்கு குருக்களுக்கு உதவியாக இருக்கும்படி சிறந்த நூல் நிலையம் ஒன்று ஏற்படுத்தினார். கொள்ளை நோய் காலத்தில் நோயாளிகளுடனும் சாகக் கிடந்தவர்களுடனும் தங்கி அவர்களுக்கு பேருதவி செய்யும்படி தமது உடைமைகளைக் கொடுத்தார்.
# மறுபக்கம் (புதினம்)

எழுத்தாளர் பொன்னீலனின் கரிசல், புதியதரிசனங்கள் ஆகிய புனைவுகளைத் தொடர்ந்து **மறுபக்கம்** புதினம் 2010இல் வெளிவந்தது. 1972இல் எழுதத் தொடங்கி 2010இல் இவர் இந்நாவலை வெளியிட்டார்.இப்புதினத்திற்குரிய வரலாற்றுத் தரவுகளாக இவர் பயன்படுத்தியது வி. நாகமய்யா, டி.கே. வேலுப்பிள்ளை ஆகிய திருவாங்கூர் உயர் அதிகாரிகள் எழுதிய திருவாங்கூர் மாநிலக் குறிப்பேடுகள்(Travancore State Manual) மற்றும் நீதிபதி பி. வேணுகோபால் விசாரணைக்குழு அறிக்கை. இத்தரவுகளின்வழிச் சேகரிக்கப்பட்ட சமூக அசைவுகளின் தொடர்ச்சியாக 1982 இல் நடந்த மண்டைக்காட்டுக் கலவரத்தையும் ஆசிரியர் இணைத்துக்கொள்கிறார்.  
## களம்
புதினத்தின் களமாக இருப்பது தென்திருவிதாங்கூர் மற்றும் அதனைச் சுற்றிய கிராமங்கள். பண்பாட்டுக்கலப்பு மற்றும் பல்வேறு அரசியல் முரண்பாடுகள் நிலவுகின்ற நிலப்பகுதி. வருணாசிரம தர்மம், காலனிய ஆதிக்க வரிஏய்ப்பு வன்முறைகள், கிறித்துவத்தின் பரவல் மற்றும் செயல்பாடுகள், பாரம்பரிய தாய்த்தெய்வ வழிபாட்டின் எச்சங்கள் என ஏராளமான பன்முகத்தன்மைகளின் பாதிப்புக்கு உள்ளான மக்கட் சமூகம் வாழ்கின்ற பகுதி. இப்பகுதி மீதான பல அடுக்குநிலைப் பார்வைகளை இப் புதினம் வைத்துள்ளது.  
## வரலாற்றுக் குறிப்புகளும் புராணச் செய்திகளும்
திருவிதாங்கூர் சமஸ்தான வரிவிதிப்புக் கொடுமைகள், தோள் சீலைப் போராட்டம் என அறியப்பட்ட சாணார்கள் போராட்டம், வைகுண்டசாமி அய்யாவழி இயக்கம், குமாரகோவில் அக்கினிக்காவடிப் போராட்டம், பிரம்ம சமாஜ இயக்கம், அக்கினிக் காவடி போராட்டம், கன்னியாகுமரி மாவட்டத்தைத் தமிழ்நாட்டுடன் இணைப்பதற்காக நடைபெற்ற போராட்டம், மணியங்கர எதிர்ப்புப் போராட்டம், உலக்கைப் போராட்டம், பற்றிய செய்திகள் உள்ளிட்ட எல்லா வரலாற்றுக் குறிப்புகளும், மண்டைக் காட்டு அம்மன் வரலாறு, பத்ரகாளி அம்மன் வரலாறு, குமரி அம்மன் வரலாறு எனப் புராணச் செய்திகளும் இப் புதினத்தில் இடம்பெற்றுள்ளன.
# அப்பாச்சி ஹடூப்


அப்பாச்சி ஹடூப் அப்பாச்சி மென்பொருள் அறக்கட்டளையின் ஒரு பதிவு பெற்ற வணிக முத்திரை ஆகும்.  

## வரலாறு
அப்பாச்சி ஹடூப் டக் கட்டிங் மற்றும் மைக் காபெறேல்லா 2005ல் உருவாக்கப்பட்டது. இது முதலில் Nutch தேடல் பொறி திட்டத்தின் ஆதரவிற்காக உருவாக்கப்பட்டது. இந்தப் பெயர் டக் கட்டிங் அவரது குழந்தை விளையாடிக்கொண்டிருந்த யானை பொம்மையின் பெயரில் அமைக்கப்பட்டது.  

## வளர்ச்சி
- நுட்ச் 2002 ல் தொடங்கியது, ஒரு வேலைசெய்யும் தவழுமி(Crawler) மற்றும் தேடல் அமைப்பு உருவாக்கப்பட்டு விரைவில் வெளியிடப்பட்டது. ஆனால் இதன் கட்டமைப்பு பில்லியன் கணக்காண வலை பக்கங்களை எதிர்கொள்ள முடியாது என்பதை உணர்ந்திருந்தனர்.
- 2003ல் கூகிள் கோப்பு முறைமை பற்றிய ஆராய்ச்சி கட்டுரை வெளிவந்தது. அது மேலும் கூகிள் நிறுவனத்தில் பயன்பாட்டில் இருந்து வந்தது.
- 2004ல் நுட்ச் திட்டமானது திறமூலம் ஆக்கப்பட்டு நுட்ச் பரம்பிய கோப்பு முறைமை உருவாக்கப்பட்டது.
- டிசம்பர் 2004ல் மேப்/குறையை பற்றிய ஆராய்ச்சி கட்டுரையும் வெளிவந்தது.
- 2005ல் நுட்ச் குழுவினர் நுட்ச் திட்டத்தில் மேப்/குறையை செயற்படுத்த தொடங்கினர்.
- பிப்ரவரி 2006ல் நுட்ச் திட்டத்தில் இருந்து வெளியேறி ஹடூப் என்ற தனி துணைத் திட்டத்தை தொடங்கினர். அதே சமயத்தில் டக் கட்டிங்கும் யாஹூ நிறுவனத்தில் சேர்ந்தார்.
- பிப்ரவரி 2008ல் யாஹூ நிறுவனமானது தந்து 10000 நோடுகளை கொண்ட ஹடூப் கொத்தணி (Cluster) பற்றி உலகுக்கு அறிவித்தது.
- ஜனவரி 2008 ல், ஹடூப்பை அப்பாச்சி அதன் சொந்த உயர்மட்ட திட்டமாக மாற்றியது. அதன் வெற்றி மற்றும் அதன் பல்வேறு, செயலிலும், சமூகத்திலும் உறுதி செய்யப்பட்டது.

## வர்த்தக ரீதியான சில ஹடூப் வெளியீடுகள்
- க்லோவுட்ஈரா(cloudera)
- ஹோர்டன்வொர்க்ஸ் தரவு தளம்(Hortonworks)

## முக்கிய பயனாளிகள்
- யாஹூ
- முகநூல்
# உவமப்போலி

தொல்காப்பியம் உவமம், **உவமப்போலி** என்பனவற்றைச் சுட்டுகிறது. உவமையை நான்கு வகை என்கிறது. உவமப் போலியை ஐந்து வகை என்கிறது. இவற்றை இளம்பூரணர் என்னும் உரையாசிரியரின் வழி நிரல் செய்து விளங்கிக்கொள்ளலாம். உவமப்போலி ஐந்துக்கு [[இளம்பூரணர் தரும் எடுத்துக்காட்டுகளை நிரலுக்குப் பின் காணலாம்.  
## நிரல்
| உவமம் | உவமப்போலி |  |
| --- | --- | --- |
| வினை,
பயன்,
மெய்,
உரு | வினை,
பயன்,
உறுப்பு,
உரு,
பிறப்பு | } |
## இளம்பூரணர் எடுத்துக்காட்டு
1  

இதற்கு உவமை இல்லை எனல்  

2  

இதற்கு இது மட்டுமே உவமை எனல்  

3  

பல பொருள்களில் உள்ள உறுப்புகளைத் தெரிந்தெடுது ஒன்றாகச் சேர்த்தால் இதற்கு உவமை ஆகும் - எனல்  

4  

பல இடங்களிலும் உளதாகிய கவின் ஓரிடத்து வரின் இதற்கு உவமை ஆம் - எனல்  

:  
5  

கூடாப் பொருளொடு உவமித்து வருவன  

## அடிக்குறிப்பு
# கானா பாலா


**கானா பாலா** என்ற பெயரால் பெரிதும் அறியப்படும் **பால முருகன்**, தமிழ்த் திரைப்படங்களில் புகழ்பெற்ற பின்னணிப் பாடகர் ஆவார். கானா பாடல்கள் என்ற இசைவகையில் மிகச் சிறந்த பாடலாசிரியராகவும் பாடகராகவும் விளங்குகிறார்.*அட்டகத்தி*யில் 'ஆடி போனா ஆவணி', 'நடுக்கடலுல கப்பல' பாடல்கள் மூலம் பிரபலமானார். இசையமைப்பாளர் தேவாவிற்குப் பின்னதாக கானா பாடல்களை தமிழ் திரைப்படத்துறையில் மீள்வரவு செய்வதில் இவருக்கு முதன்மை இடம் உள்ளது. தமது சில கானா பாடல்களுக்கு இவரே பாடல் வரிகளையும் இயற்றி உள்ளார்.  
## திரைப்படப் பாடல்கள்
### பின்னணிப் பாடகராக
**<> **வெளிவந்தவை** </>**

| 2007 | "பதினொரு பேரு ஆட்டம்"
"உன்னைப்போல பெண்ணை" | *பிறகு* | சிறீகாந்த் தேவா | <> தனி </> ஸ்ரீகாந்த் தேவா, சிறீலேகா பார்த்தசாரதி | அனாதை பாலா என்ற பெயரில் |
| --- | --- | --- | --- | --- | --- |
| 2008 | "ஃபோனப் போட்டு" | *தொடக்கம்* | ஜெராம் புஷ்பராஜ் |  |  |
| "சிக்கு புக்கு ரயிலு" | *வேதா* | ஸ்ரீகாந்த் தேவா |  |  |  |
| 2012 | "ஆடி போனா ஆவணி"
"நடுக்கடலுல கப்பல" | *அட்டகத்தி* | சந்தோஷ் நாராயணன் | 'நடுக்கடலுல கப்பலை'
இயற்றியுள்ளார் |  |
| "நெனைக்குதே" | *பீட்சா* | சந்தோஷ் நாராயணன் |  |  |  |
| 2013 | "டூயட் சாங்"
"போட்டியின்னு வந்துப்புட்டா" | *கண்ணா லட்டு தின்ன ஆசையா* | எஸ். தமன் | <> முரளிதர், இராகுல் நம்பியார், இரஞ்சித் </> <> தனி </> |  |
| "தன்னைத் தானே" | *பரதேசி* | ஜி. வி. பிரகாஷ் குமார் |  |  |  |
| "எதத்தான் கண்டுட்டே நீ புதுசா" | *சேட்டை (திரைப்படம்)* | எஸ். தமன் |  |  |  |
| "மண்ணடைச்ச பந்து"
"ஒரு கிராமம்" | *கௌரவம்* | எஸ். தமன் |  |  |  |
| "ஓரக் கண்ணால" | *உதயம் என்.எச்4 (திரைப்படம்)* | ஜி. வி. பிரகாஷ் குமார் |  |  |  |
| "காசு பணம் துட்டு" | *சூது கவ்வும்* | சந்தோஷ் நாராயணன் | <> அந்தோனி தாசன் </> |  |  |
| "பூசனிக்காய்" | *பட்டத்து யானை* | எஸ். தமன் |  |  |  |
| "அய்யோ ராமரே" | *புஸ்தகம்லோ கொன்னி பகீலு மிஸ்ஸிங்* | குன்வந்த் சென் | தெலுங்குப் படம் |  |  |
| "சந்தேகம்" | *ஆர்யா சூர்யா* | ஸ்ரீகாந்த் தேவா |  |  |  |
| "ஏய் பேபி" | *ராஜா ராணி* | ஜி. வி. பிரகாஷ் குமார் | <> ஜி. வி. பிரகாஷ் குமார், ஐசுவர்யா </> |  |  |
| "என் வீட்டிலே" | *இதற்குத்தானே ஆசைப்பட்டாய் பாலகுமாரா (திரைப்படம்)* | சித்தார்த் விபின் |  |  |  |
| 2015 | "டப்பாங்குத்து மெட்டில" | *நண்பேன்டா* | ஹாரிஸ் ஜயராஜ் | உச்சயினி |  |
- திரைப்படங்கள் வெளியானதை ஒட்டி பட்டியலிடப்பட்டுள்ளன; இசை வெளியீட்டை ஒட்டி அல்ல.

### பாடலாசிரியராக
| 2012 | "நடுக்கடலுல கப்பல" | *அட்டகத்தி* | சந்தோஷ் நாராயணன் |
| --- | --- | --- | --- |
| 2013 | "லவ் லெட்டர்"
"போட்டியின்னு வந்துப்புட்டா" | *கண்ணா லட்டு தின்ன ஆசையா* | எஸ். தமன் |
| "எதத்தான் கண்டுட்டே நீ புதுசா" | *சேட்டை (திரைப்படம்)* | எஸ். தமன் |  |
| "ஓரக் கண்ணால" | *உதயம் என்.எச்4 (திரைப்படம்)* | ஜி. வி. பிரகாஷ் குமார் |  |
| "காசு பணம்" | *சூது கவ்வும்* | சந்தோஷ் நாராயணன் |  |
| "சந்தேகம்" | *ஆர்யா சூர்யா* | சிறீகாந்த் தேவா |  |
| "ஏய் பேபி" | *ராஜா ராணி* | ஜி. வி. பிரகாஷ் குமார் |  |
| "20-20" | *கிரிக்கெட் ஸ்கேண்டல்* | தீபன் |  |
| "வாழ்க்கை ஒரு" | *நவீன சரஸ்வதி சபதம்* | பிரேம் குமார் |  |
| *வாராயோ வெண்ணிலாவே* | கார்த்திக் ராஜா |  |  |
| *உயிருக்கு உயிராக* | சாந்தகுமார் |  |  |
| *ஒரு கன்னியும் மூணு களவாணியும்* | } |  |  |

## மேற்சான்றுகள்
# விக்கிப்பீடியா:உங்களுக்குத் தெரியுமா/சனவரி 1, 2014


- **பவசக்கரம்** (படம்) என்பது பிறப்பு இறப்புச் சுழற்சியின் சிக்கல்களை விவரிக்கும் வட்டவடிவான சித்தரிப்பாகும்.

- **தேசவழமைச் சட்டம்** ஒல்லாந்தர் ஆட்சிக்காலத்துக்கு முன்னர் யாழ்ப்பாணத்தில் வழங்கிய வழக்கங்களை அடிப்படையாக வைத்து 1707 ஆம் ஆண்டு எழுத்து மூலமாக ஒல்லாந்தரால் தொகுக்கப்பட்டு பின்னர் ஆங்கிலேயரால் 1806 ஆம் ஆண்டு சட்டமாக்கப்பட்டது.

- **பழுப்புக் குறுமீன்** என்பது விண்மீன் ஆவதற்கு தேவையான எடையை அடையாமல் போனதால் எரியாமல் போன விண்மீன் வகையைச் சேர்ந்த வான்பொருளாகும். இது சூரியனின் எடையினைக்காட்டிலும் 8% குறைந்த எடையைக் கொண்டிருக்கும்.

- இசுலாத்தில் **மலக்குகள்** என்பவர்கள் ஒளியினால் படைக்கப்பட்ட அல்லாவின் படைப்பினங்களில் ஒன்று. மனிதர்களால் காணவியலாத இவர்கள் அல்லாவின் கட்டளைக்கு அடிபணியக்கூடியவர்கள்.
# விக்கிப்பீடியா:உங்களுக்குத் தெரியுமா/சனவரி 8, 2014


- **இக்சிதிகர்பர்** (படம்), அனைத்து நரகங்களும் வெற்றிடமாகும் வரை தான் புத்தநிலை அடைவதில்லை என்ற உறுதிமொழி பூண்ட புகழ்பெற்ற மகாயான பௌத்த போதிசத்துவர் ஆவார்.

- **கோபெ செயற்கைமதி** பேரண்டத்தின் பின்புலத் தேடி என்னும் பொருள்படும். இச் செயற்கைமதி பேரண்டத்தில் பின்புலமாய் இருக்கும் நுண்ணலைக் கதிர்வீச்சைப் பற்றி துல்லியமாய் ஆய்வதை நோக்கமாகக் கொண்டது.

- **புலிட்சர் பரிசு** என்பது, ஊடகவியல், இணைய ஊடகவியல், இலக்கியம், இசையமைப்பு என்பவற்றுக்காக ஐக்கிய அமெரிக்காவில் கொலம்பியா பல்கலைக்கழகத்தால் வழங்கப்படும் மிக உயரிய விருது ஆகும்.

- **பஞ்சமரபு** என்பது வெண்பாக்களால் அமைந்த ஓர் இசை மற்றும் நாட்டிய இலக்கணத்தமிழ் நூல் ஆகும்.
# விக்கிப்பீடியா:உங்களுக்குத் தெரியுமா/சனவரி 15, 2014


- தமிழ் நாட்டில் வாழும் ஒரு பழங்குடி இனத்தவரான **தோடர்கள்** (படம்) தம் வாழிடத்தை **மந்து** என்று கூறுகின்றனர்.

- மலேசிய அரசாங்கம் வழங்கும் 'பாங்லிமா மாங்கு நெகாரா' மற்றும் 'பாங்லிமா செத்தியா மக்கோத்தா' ஆகியவை **டான் ஸ்ரீ** விருது என்று அழைக்கப்படுகின்றன.

- **ஹெப்பஸ்தஸ்** (/hɪˈfεstəs/) நுட்பம், நெருப்பு, மாழைகள், மாழையியல் ஆகியவற்றுக்கான கிரேக்கக் கடவுள் ஆவார்.

- **நிதாகத் சட்டம்** என்பது சவூதி தொழிலாளர் அமைச்சகத்தால் அறிமுகம் செய்யப்பட்ட சவூதிய உள்நாட்டு இளைஞர்களுக்கு வேலை வாய்ப்பை வழங்குவதை உறுதிப்படுத்தும் சட்டமாகும்.
# விக்கிப்பீடியா:உங்களுக்குத் தெரியுமா/சனவரி 22, 2014


- **நாடுகளின் அரண்மனை** (படம்) என்பது ஐக்கிய நாடுகள் தலைமையகம் இயங்கும் கட்டிடமாகும். இது 2800 அலுவலகங்களுடன் 34 மாநாட்டரங்குகளையும் உள்ளடக்கியது.

- பாண்டியர்களில் மாறவர்மன், சடையவர்மன் போன்ற பட்டங்களை முதன்முதலில் **அவனி சூளாமணி**யும், **செழியன் சேந்தனும்** முறையே சூடிக்கொண்டனர்.

- புவியின் வளிமண்டலத்துக்கும் விண்வெளிக்குமான எல்லைக்கோடாகக் கொள்ளப்படும் **கார்மன் கோடு** புவியின் கடல் மட்டத்திலிருந்து 100 கிமீ உயரத்தில் உள்ளது.

- **மண்மேளம்** என்பது பானை வடிவில் மண்ணால் செய்யப்பட்டு இரு பக்கமும் மாட்டுத் தோல் வார்க்கப்பட்ட தமிழர் இசைக்கருவி ஆகும்.

-
# விக்கிப்பீடியா:உங்களுக்குத் தெரியுமா/சனவரி 29, 2014


- பிரபலங்கள் தங்கியிருந்த இல்லங்கள் மற்றும் வரலாற்றுச் சிறப்பு மிக்க பகுதிகளில் அந்நபர்களை அல்லது நிகழ்வுகளை நினைவுகூரும் வகையில் ஐக்கிய இராச்சியத்தில் நிறுவப்படும் நினைவுச் சின்னம் **நீலப் பலகை** எனப்படும்.
- **பெருந்தலைவர் காமராசர் பிள்ளைத் தமிழ்** என்பது தமிழறிஞர் நூ. பாதர்சமால் அவர்களால் இயற்றப்பட்ட காமராசரைப் பற்றி எழுதப்பட்ட முதல் பிள்ளைத் தமிழ் நூலாகும்.
- **சிற்றம்பலநாடிகள் பரம்பரை** என்பது 14 ஆம் நூற்றாண்டில் தலைதூக்கி நின்ற சிற்றம்பல நாடிகளையும் அவரது மாணாக்கர்கள் 66 பேரையும் உள்ளடக்கிய சைவப் பரம்பரையாகும்.
- **ஹார்ட்ஸ்ஃபீல்ட்-ஜாக்சன் அட்லான்டா** பன்னாட்டு வானூர்தி நிலையம் உலகிலுள்ள போக்குவரத்து மிகுந்த வானூர்தி நிலையமாக இருக்கிறது.
# தாபோர் மலை



**தாபோர் மலை** (*Mount Tabor*, , அரபு மொழி: جبل الطور, *Jabal aṭ-Ṭūr*, Greek: ) என்பது இசுரேலின் கீழ் கலிலேயாவில் யெசுரியேல் பள்ளத்தாக்கின் கிழக்கு முடிவில், மேற்கு கலிலேயக் கடலிலிருந்து தொலைவில் உள்ளது. கி.மு. 12ம் நூற்றாண்டின் மத்தியில், இப்பகுதியில் இசுரயேலிய நீதிபதி தெபோரா தலைமையின் கீழ் பாராக்கிற்கும் சிசாரா தலைமையின் கீழான யபீன் படைகளுக்குமிடையில் "தாபோர் மலை சண்டை" இடம் பெற்றது. இங்கு இயேசுவின் உருமாற்றம் இடம்பெற்றதாக பல கிறித்தவர்களால் நம்பப்படுகின்றது. இம் மலை உருமாற்ற மலை எனவும் அழைக்கப்படுகின்றது.
# எர்மோன் மலை



**எர்மோன் மலை** (*Mount Hermon*, / ALA-LC: *Jabal al-Shaykh* / "Mountain of the Chief" "Jabal Haramun"; , *Har Hermon*, "Mount Hermon") என்பது லெபனான் கிழக்கு மலைத் தொடரிலுள்ள மலைக் கூட்டமாகும். இதன் சிகரம் சிரியாவிற்கும் லெபனானுக்கும் இடைப்பட்ட எல்லையில் பரவியுள்ள இது கடல் மட்டத்திலிருந்து 2,814&nbsp;மீட்டர் (9,232&nbsp;அடி) உயரத்தில் அமைந்துள்ளதும், சிரியாவின் உயரமிக்க இடமுமாகும். சிரியாவிற்கும் இசுரேல் கைப்பற்றிய பகுதிக்கிடையிலான ஐ.நா. ஈடுபாடற்ற நிலை அவதானிப்பு படை பிரதேசத்தில் உள்ள உச்சியில் “எர்மோன் உணவு விடுதி” அமைந்துள்ளது. இங்கே உலகில் அதிகளவு நிரந்தர ஐ.நா.வின் படைகள் அமர்த்தப்பட்டுள்ளன. எர்மோன் மலையின் தென் சரிவுப் பகுதிகள் இசுரேல் கைப்பற்றிய கோலான் குன்றுகள் வரை பரவிக் காணப்படுகின்ற இடத்தில் "எர்மோன் மலை பனி நடை ஓய்விடம்" அமைந்துள்ளது. இங்குள்ள உச்சி 2,236&nbsp;மீட்டர் (7,336&nbsp;அடி) வரை உயர்ந்து இசுரேலிய கட்டுப்பட்டுப் பிரதேசத்தில் உயரமான இடமாகக் காணப்படுகின்றது.
# சிறுவர்களுக்கான பொது அறிவுக் கலைக்களஞ்சியம்



**சிறுவர்களுக்கான பொது அறிவுக் கலைக்களஞ்சியம்** என்பது 2011 ஆம் ஆண்டு நர்மதா பதிப்பகத்தால் வெளியிடப்பட்ட சிறுவர்களுக்கான ஒரு சிறிய பொது கலைக்களஞ்சியம் ஆகும். இதன் ஆசிரியர் கமலா கந்தசாமி ஆவார். இந்த நூலில் இந்தியா தொடர்பான தகவல்களும் சிறப்பாக இடம்பெறுகின்றன.  
## மேற்கோள்
# சுந்தர் லால் குரானா

**சுந்தர்லால் குரானா ** (*Sundar Lal Khurana*, பி. நவம்பர் 10, 1918) தில்லி துணைநிலை ஆளுநராக 1981 முதல் 1982 வரையும், புதுச்சேரி துணைநிலை ஆளுநராக 1984இலும் தமிழக ஆளுநராக 1982 முதல் 1988 வரையும் பணியாற்றிய இந்திய அரசியல்வாதி ஆவார். இவர் இந்திய ஆட்சிப் பணியில் பணியாற்றி ஓய்வுபெற்ற பின்னர் அரசியலில் தில்லி துணைநிலை ஆளுநராகப் பொறுப்பேற்றார்.  

## மேற்சான்றுகள்
# பீஷ்ம நாராயண் சிங்


**பீஷ்ம நாராயண் சிங்** (*Bhishma Narain Singh*, சூலை 13, 1933 - ஆகத்து 1, 2018) இந்திய தேசிய காங்கிரசு கட்சியைச் சேர்ந்த ஓர் இந்திய அரசியல்வாதி ஆவார். இவர் 1984 முதல் 1989 வரை அசாம் ஆளுநராகவும் 1991 முதல் 1993 வரை தமிழக ஆளுநராகவும் பணியாற்றி உள்ளார்.  

தமிழ்நாடு ஆளுநராக இருந்தபோது பீஷ்ம நாராயண் சிங், தனது அதிகாரப்பூர்வ நெறிமுறைகளை மீறி, ராஜீவ் காந்தியை தமிழ்நாட்டிற்கு வந்தால் தமது உயிருக்கு ஆபத்து என்று இருமுறை எச்சரித்தார்.  

## மேற்சான்றுகள்
# எம். பாத்திமா பீவி



**நீதியரசர் எம். பாத்திமா பீவி** (*Justice M. Fathima Beevi*) இந்திய உச்ச நீதிமன்றத்திற்கு நியமிக்கப்பட்ட முதல் பெண் நீதியரசர் ஆவார்.(1989) தமது பணி ஓய்விற்குப் பிறகு தேசிய மனித உரிமை ஆணையத்தில் ஒரு உறுப்பினராகவும் 1997 முதல் 2001 வரை தமிழ்நாடு ஆளுநராகவும் பொறுப்பேற்றுக் கொண்டார்.  
## இளமையும் கல்வியும்
பாத்திமா பீவி கேரள மாநிலத்தில் உள்ள பத்தனம்திட்டாவில் ஏப்ரல் 30, 1927இல் பிறந்தார். அன்னவீட்டில் மீரா சாகிபும் மற்றும் கதீஜா பீவியும் இவரது பெற்றோர்களாவர்.தமிழ் வேர்களைக் கொண்ட ராவுத்தர் குடும்பத்தில் பிறந்தார், அப்பகுதியில் உள்ள பழங்கால முஸ்லிம் சமூகமாகும். பத்தனம்திட்டையில் உள்ள கத்தோலிகேட் உயர்நிலைப் பள்ளியில் பள்ளிக் கல்வி பெற்றார். தமது அறிவியல் இளங்கலை பட்டப் படிப்பை திருவனந்தபுரத்தில் உள்ள யூனிவெர்சிட்டி கல்லூரியில் படித்தார். சட்ட இளங்கலைப் பட்டப்படிப்பை திருவனந்தபுரத்தில் உள்ள அரசு சட்டக் கல்லூரியில் பயின்றார். இப்பணியில் மே 14, 1984இல் நிரந்தரம் செய்யப்பட்டார். ஏப்ரல் 29, 1989இல் கேரள உயர்நீதிமன்ற நீதிபதி பொறுப்பிலிருந்து பணி ஓய்வு பெற்றார். ஆனால் அக்டோபர் 6, 1989இல் உச்ச நீதி மன்றத்தின் நீதிபதியாக நியமிக்கப்பட்டார். இப்பணியிலிருந்து ஏப்ரல் 29, 1992இல் ஓய்வு பெற்றார்.  

பணி ஓய்விற்குப் பிறகும் பல மூத்த நீதிபதிகளைக் கருத்தில் கொள்ளாது இவர் உச்ச நீதிமன்றத்திற்கு நியமிக்கப்பட்டது ராஜீவ் காந்தியால் எடுக்கப்பட்ட அரசியல் முடிவாக கருதப்பட்டது. *முஸ்லிம் பெண்கள் (மணமுறிவில் உரிமைகள் பாதுகாப்பு சட்டம்* இயற்றியதால் ஏற்பட்ட சர்ச்சையின் பின்னணியில் இந்த முடிவு எடுக்கப்பட்டதாக விமர்சனங்கள் எழுந்தன.  

## மேற்சான்றுகள்
# பி.எஸ். ராம்மோகன் ராவ்

**பி. எஸ். ராம்மோகன் ராவ் ** (*P. S. Ramamohan Rao*, பி. 1934) ஓர் இந்திய அரசியல்வாதியும் முன்னாள் இந்தியக் காவல் பணி அதிகாரியும் ஆவார். இவர் தமிழக ஆளுநராக 2002 முதல் 2004 வரை பணியாற்றி உள்ளார். முன்னதாக ஆந்திர மாநில காவல்துறை இயக்குநராக பணி ஓய்வு பெற்றார்.  

## மேற்சான்றுகள்
# அப்பாச்சி மென்பொருள் அறக்கட்டளை



**அப்பாச்சி மென்பொருள் அறக்கட்டளை** நிறுவனம் அமெரிக்காவை சேர்ந்த இலாப நோக்கற்ற நிறுவனம். இது 1999 ஆம் ஆண்டு ஜூன் மாதம் டெலாவேர், அமெரிக்கவில் நிறுவப்பட்டது. இந்த அப்பாச்சி மென்பொருள் அறக்கட்டளை நிறுவனம் பரவலாக டெவலப்பர்கள் சமூகத்தை சார்ந்தே உள்ளது.  

அப்பாச்சி மென்பொருள் அறக்கட்டளை அப்பாச்சி திட்டங்கள், தொடர்புடைய தொழில்நுட்பம் மற்றும் சிறந்த அப்பாச்சி டெவலப்பர்களை ஒன்றாக சேகரிக்கவும் ஊக்குவிக்கவும் ஒவ்வொரு ஆண்டும் பல மாநாடுகள் நடத்துகிறது.  

## வரலாறு
இந்த நிறுவனத்தின் தொடக்கம் இதன் முதன் மென்பொருளான அப்பாச்சி இனைய செர்வரில் 1995ஆம் ஆண்டு தொடங்கியது. முதலில் எட்டு உறுப்பினர்களை கொண்டு தொடங்கியது. அவர்கள் சிறப்பான கணித்தல் பயன்பாடுகளுக்கான தேசிய மையம் என்ற மேன்பொருளை மேம்படுத்துவது என்ற குறிக்கோளுடன் செயல்பட்டனர். பின்னர் அந்த குழுவே அப்பாச்சி குழுமம் என்றழைக்கப்பட்டது.  

## ஆதாரம்
# ச. இரமேசன்


**ச. இரமேசன்** (*S. Ramesan*) இந்தியாவின் கேரளத்தைச் சேர்ந்த கவிஞரும், இலக்கியவாதியும், இதழாளரும் ஆவார். கேரளச் சாகித்திய அகாதமி விருது, ஆசான் நினைவு கவிதை பரிசு உள்ளிட்ட பல விருதுகளைப் பெற்றார்.  

## வாழ்க்கைக் குறிப்பு
1952, பெப்ரவரி 16-ல், கோட்டயம் மாவட்டத்தில் வைக்கம் வட்டத்தில் பிறந்தார். எம். கே. சங்கரன், பி இலட்சுமி ஆகியோர் இவரது பெற்றோர் ஆவர். இளம் வயதிலேயே இவர் கவிதைகள் எழுதத் தொடங்கினார். பள்ளிபிரத்துச்சேரி தூய ஜோசப் எல். பி. பள்ளி, வைக்கம் அரசு ஆண்கள் உயர்நிலைப் பள்ளி ஆகியவற்றில் கல்வி கற்றார். சேர்த்தலை புனித மைக்கேல் கல்லூரியில் இளநிலை கல்வி பயின்றார். 1970 முதல் 1975 வரை எர்ணாகுளம் மகாராஜா கல்லூரியில் இளங்கலை, முதுகளைப் பட்டப் படிப்பினை முடித்தார். மாத்ருபூமி நாளேட்டில் கவிதை எழுதியுள்ளார். 1976ல் பேராசிரியர் டி பி லலாவினை திருமணம் செய்துகொண்டார். சௌம்யா ரமேசு, சந்தியா ரமேசு ஆகியோர் இந்த இணையரின் மகள்கள் ஆவர்.  

## விருதுகள்
- செருகாடு விருது - 1999 - கறுத்த குறிப்புகள் (கவிதை)
- சக்தி விருது
- கேரள சாகித்திய அகாடமி விருது
- எ பி களக்காடு விருது
- முலூர் விருது
# மீச்சிறு முழுஎண் சார்பு

கணிதத்தில் **மீச்சிறு முழுஎண் சார்பு** (*least integer function*) என்பது மெய்யெண்களின் மீது வரையறுக்கப்பட்டதொரு சார்பு. இச்சார்பின் கீழ் ஒரு மெய்யெண் *x* இன் சார்பலன் அம்மெய்யெண்ணை விடப் பெரிய முழுஎண்களுக்குள் மிகச்சிறிய முழுஎண் ஆகும்.. **மேல்மட்டச் சார்பு** (*ceiling function*) எனவும் இச்சார்பு அழைக்கப்படுகிறது. இதன் குறியீடு <math> \lceil x \rceil.</math> எடுத்துக்காட்டாக,  
- <math> \lceil 3.1 \rceil = 4</math>
- <math> \lceil -3 \rceil = -3</math>
- <math> \lceil -3.1 \rceil = -3</math>

## குறியீடு
கார்ல் ஃப்ரெடெரிக் காஸ் இருபடி நேர்எதிர்மை -குறித்த தனது மூன்றாவது நிறுவலில் (1808) மீப்பெரு முழுஎண் சார்புக்கு சதுர அடைப்புக் குறியீட்டைப் (<math>[x]\,</math>) பயன்படுத்தினார் கென்னத் இ. ஐவர்சன் 1962 ஆம் ஆண்டு மீப்பெரு முழுஎண் சார்பு மற்றும் மீச்சிறு முழுஎண் சார்பு ஆகிய இரு சார்புகளையும், மற்றும் அவற்றின் குறியீடுகளாக <math>\lfloor x\rfloor, </math> <math>\lceil x \rceil </math> ஆகிய இரண்டையும் அறிமுகப்படுத்தும்வரை இக்குறியீடே பயன்படுத்தப்பட்டு வந்தது. தற்போது இருவிதமான குறியீடுகளும் பயன்படுத்தப்படுகின்றன.  

## வரையறையும் பண்புகளும்
மீச்சிறு முழுஎண் சார்பு பின்வருமாறு வரையறுக்கப்படுகிறது  
:<math> \lceil x \rceil=\min\,\{n\in\mathbb{Z}\mid n\ge x\}.</math>  

ஓரலகு நீளமுள்ள பாதி திறந்த இடைவெளியில் ஒரேயொரு முழுஎண் மட்டுமே இருக்கும் என்பதால், *x* என்ற மெய்யெண்ணுக்கு,  

:<math>x-1<m\le x \le n <x+1.\;</math>  

என்றவாறு *m* , *n* என இரு தனித்த முழுஎண்கள் அமைகின்றன. இதனைப் பயன்படுத்தி மீச்சிறு முழுஎண் சார்பின் வரையறையைப் பின்வருமாறும் கூறலாம்:  

:<math>\;\lceil x \rceil = n\;</math>  

- <math>\lceil x+n \rceil = \lceil x \rceil+n \;</math> (*n* ஒரு முழு எண்)
- <math>\lceil x \rceil + \lceil y \rceil -1 \leq \;\lceil x + y \rceil \; \leq \;\lceil x \rceil + \lceil y \rceil \;</math> (*x*, *y* இரு மெய்யெண்கள்)
- <math>\Big\lceil \lceil x \rceil \Big\rceil = \lceil x \rceil</math> (மீச்சிறு முழுஎண் சார்பு ஒரு தன்னடுக்குச் சார்பு)

## மீப்பெரு முழுஎண் சார்புடன் தொடர்பு
- <math>\lceil x \rceil \ge \lfloor x \rfloor \,</math>

*x* முழு எண்ணாக இருந்தால், இருந்தால் மட்டுமே, இதில் சமக்குறி உண்மையாகும். அதாவது:  
:<math>\lceil x \rceil - \lfloor x \rfloor = \begin{cases}  
0&\mbox{ if } x\in \mathbb{Z}\\  
1&\mbox{ if } x\not\in \mathbb{Z}  
\end{cases}\,</math>  

- <math>
\begin{align}  
\lceil -x \rceil + \lfloor x \rfloor &= 0 \\  
\lceil -x \rceil &= -\lfloor x \rfloor \\  
-\lceil x \rceil &= \lfloor -x \rfloor  
\end{align}  
\,</math>  

- <math>\lfloor x \rfloor + \lfloor -x \rfloor = \begin{cases}
0&\mbox{ if } x\in \mathbb{Z}\\  
-1&\mbox{ if } x\not\in \mathbb{Z},  
\end{cases} \,</math>  

- <math>\lceil x \rceil + \lceil -x \rceil = \begin{cases}
0&\mbox{ if } x\in \mathbb{Z}\\  
1&\mbox{ if } x\not\in \mathbb{Z}.  
\end{cases} \,</math>  

## தொடர்ச்சி
மீச்சிறு முழுஎண் சார்பு தொடர்ச்சியான சார்பல்ல; எனினும் அது கீழ் அரைத்தொடர்ச்சியானதாகவும் துண்டுவாரி மாறிலிச் சார்பாகவும் அமையும். கட்டுரையின் தொடக்கத்தில் தரப்பட்டுள்ள வரைபடத்திலிருந்து இவ் விவரத்தைக் காணலாம்.
# ஆரியதேவர்

**ஆரியதேவர்** (Aryadeva, आर्यदेव,) என்பவர் நாகார்ஜுனரின் சீடராவார். பௌத்த மகாயான நூல்களை எழுதியவர். சென் துறவிகள் இவரை, கனதேவா என்பர். இலங்கையில் போதிசத்வ தேவர் என்பர்.  

## ஆக்கங்கள்
இவர் எழுதிய நூல்கள் சமசுகிருதத்தில் பாதுகாக்கப்படவில்லை. சீன, திபெத்திய மொழிகளில் உள்ள மொழிபெயர்ப்புகளிலேயே இவரது ஆக்கங்கள் காணப்படுகின்றன. சதுசடகா என்ற நானூறு பாடல்களைக் கொண்ட நூலே புகழ் பெற்றது.  

சர்யமேலபகபிரதிபா, என்ற நூலையும் எழுதியுள்ளார்.  

- சதுசதக சாஸ்திர நாம கரிகா
- சதக சாஸ்திரா
- அக்சர சதகா
- ஹஸ்தவலபிரகரனா
# கல் கிஸ்னே தேகா


**கல் கிஸ்னே தேகா** (பொருள்: நாளைக்கு என்ன நடக்கும் என்று யார் அறிவார்?) என்பது 2009 ஆம் ஆண்டு வெளியான இந்தித் திரைப்படம்.  

## நடிகர்கள்
- ஜாக்கி பக்னானி - நிகால் சிங்
- வைஷாலி தேசாய் - மீஷா கபூர்
- ரிஷி கபூர் - பேராசிரியர் சித்தார்த் வர்மா
- ஜூகி சாவ்லா
- ரிதேஷ் தேஷ்முக் - கலி சரண்
- சஞ்சய் தத் - சிறப்புத் தோற்றம்
# உழவுக்கும் உண்டு வரலாறு (நூல்)



**உழவுக்கும் உண்டு வரலாறு** வேளாண்மைப் பற்றிய தகவல்களை வரலாறாக இன்றைய தலைமுறையினர் அறிந்து கொள்ள உதவும் நூல். இயற்கை விஞ்ஞானி டாக்டர் கோ.நம்மாழ்வார் எழுதி விகடன் பிரசுரம் மூலம் வெளி வந்த புத்தகம். ரசாயன உரங்கள், பூச்சிக்கொல்லி மருந்துகள், வீரிய விதைகள் போன்றவற்றின் தாக்குதல்களையும் அதன் விளைவுகளையும் இதில் குறிப்பிடுகிறார்.
# சோர் லகா கே... ஹையா!


**சோர் லகா கே... ஹையா!** என்பது 2009 ஆம் ஆண்டு வெளியான இந்தித் திரைப்படம். சுற்றுச்சூழலை காப்பது குறித்த கதையைக் கொண்டுள்ள குழந்தைகளுக்கான திரைப்படம். இத்திரைப்படத்தில் கதையை அமிதாப் பச்சன் விவரிக்கிறார்.  

## நடிகர்கள்
- மிதுன் சக்கரவர்த்தி
- மகேஷ் மாஞ்சரேகர்
- சச்சின் கேடேகர்
- ராஜேந்திரநாத் சூத்சி
- அஸ்வின் சித்லே
- குல்சன் க்ரோவர்
# தாய் மண்ணே வணக்கம் (நூல்)


**தாய் மண்ணே வணக்கம்** என்பது கோ. நம்மாழ்வார் எழுதிய கட்டுரைகளின் தொகுப்பு நூலாகும். இந்த புத்தகத்தின் மூன்றாம் பதிப்பு 2009ல் வெளிவந்துள்ளது.  

## கருத்துக்கள்

இந்த 127 பக்ககங்கள் கொண்ட புத்தகத்தில் அழிகின்ற காடுகள், அழிந்து வரும் நதிகள், பூச்சிக்கொல்லி,நிலவளம் மற்றும் மலைவளம் பற்றி நம்மாழ்வார் விரிவாக எழுதியுள்ளார். இதில் மொத்தம் 23 கட்டுரைகள் அமைந்துள்ளன. பல உச்ச நீதிமன்ற வழக்குகளையும், தேயிலைத் தோட்டங்களை கார்பரேட் நிறுவனங்கள் அபகரிப்பதைப் பற்றியும் எழுதியுள்ளார். டெஃறி அணை பற்றியும் அதனைச் சார்ந்த மக்கள் எவ்வாறு பாதிக்கப்படுவார்கள் என்பது பற்றியும் குறிப்பிடுகிறார்.  

கடைசி பக்கத்தில் கே. பி. சசியின் பின்வரும் மேற்கோள்களுடன் முடிக்கிறார்.  
மனித உடலில் 80 சதவிதம் தண்ணீர். உயிர் வாழ்க்கையின் அடிப்படை ஆதாரமே நஞ்சாகியுள்ளது. நம் எதிர் நிற்கும் கேள்வி என்ன? தண்ணீரின் தரம் எப்படி உள்ளது?  

**எதிர்காலத்தில் நாம் நடை போடுவதற்கு இரண்டு வழிகள் உள்ளது. ஒன்று குடிக்க தண்ணீர் இல்லாமல் சாக வேண்டும் மற்றொன்று தண்ணீர் குடிப்பதாலேயே சாக வேண்டும்.**
# மரபை அழிக்கும் மரபணு மாற்று விதைகள் (நூல்)



**மரபை அழிக்கும் மரபணு மாற்று விதைகள்** கோ. நம்மாழ்வார் எழுதிய வேளாண்மை நூல். இந் நூல் வாகைப் பதிப்பகத்தாரால் 2012 ஆம் ஆண்டு வெளியிடப்பட்டது.  

## நூலை பற்றி
உணவே மருந்து என்பது தமிழ் மரபு. ஆனால் இப்படி பாக்டீரியாவை திணித்துத் தரும் கத்தரிக்காய் எப்படி மருந்தாகும். இது போன்ற பல செய்திகளை கோ.நம்மாழ்வார் இந்த புத்தகத்தின் வாயிலாக தருகிறார். விழிப்புணர்வு ஏற்படுத்தும் நூல்.  

## நூலில் இருந்து சில குறிப்புகள்
மரபணு மாற்றுப் பயிர்களின் நுழைவுக்கு இரண்டாவது பச்சைப் புரட்சி என்று பட்டமும் சூட்டப்படுகிறது. ஆனால் முதல் பச்சைப் புரட்சியின்போது அமைதியாக இருந்துவிட்ட பாரதம் இன்று பி.டி. கத்தரிக்காயை எதிர்த்து போர்க் கோலம் பூண்டுள்ளது. கம்பெனி விதைகள் திணிக்கப்பட்டால்  
உயிரியல் பன்மயம் அழியும். பச்சைப் புரட்சிக் காலத்தில் இப்படி நமது 30 ஆயிரம் நெல் வகைகள் அழிந்ததை யாரும் மறுப்பதற்கு இல்லை. இந்தியாவில் கத்தரி ரகங்களுக்கு பஞ்சமில்லை. 'வரகசிரிச் சோறும் வழுதுணங்காய் வாட்டும்' என்று அவ்வை பிராட்டி குறிப்பிடுகிற வழுதுணங்காய் நமது கத்தரியே.
# மு. கணபதிப்பிள்ளை


தென்புலோலியூர் **மு. கணபதிப்பிள்ளை** இலங்கைத் தமிழ்ப் பண்டிதரும், தமிழறிஞரும் எழுத்தாளரும் ஆவார்.  

## வாழ்க்கைக் குறிப்பு
மு. கணபதிப்பிள்ளை பருத்தித்துறை புலோலி என்ற கிராமத்தில் தமிழ் வித்துவப் பரம்பரையில் பிறந்தவர். இலங்கை அரச மொழித் திணைக்களத்தில் மொழிபெயர்ப்பாளராகப் பணியாற்றியவர். இலங்கை வானொலியிலும், இலக்கிய மேடைகளிலும் மற்றும் இலக்கிய நூலுருவாக்கத்திலும் பெரும் பங்களிப்பை வழங்கியிருந்தவர். இவரது மனைவி தனபாக்கியம் ஒரு வயலின் இசைக்கலைஞர். இவரது புதல்வியர்: தமிழின்பம் மாணிக்கராஜா மற்றும் இலங்கை வானொலிக் கலைஞர் கமலினி செல்வராஜன்.  

## எழுதிய நூல்கள்
- அன்னைதயை,
- தமிழன் எங்கே
- ஈழநாட்டின் தமிழ்ச் சுடர்மணிகள்
- பயிற்சித் தமிழ் 1
- மொழிபெயர்ப்பும் சொல்லாக்கமும்
- மொழியும் மரபும்
- வான்மீகியார் தமிழரே!